कंपनी का दावा- नंबर शेयर किए बिना चैट करने का ऑप्शन मिलेगा, अभी डेवलपमेंट फेज में है ये फीचर
WhatsApp may introduce usernames soon; no more sharing phone numbers to chat, वॉट्सऐप में यूजर्स जल्द यूनिक यूजरनेम सेट कर सकेंगे, बिना नंबर शेयर किए चैट करने का ऑप्शन मिलेगा
पॉपुलर मैसेजिंग ऐप वॉट्सऐप में जल्द यूजर नेम सेट करने का ऑप्शन मिलेगा, जिसके जरिए यूजर्स अपने अकाउंट के लिए यूनीक यूजर नेम सेट कर सकेंगे। WABetaInfo की रिपोर्ट के अनुसार, यूजर एक्पीरियंस और लोगों की प्राइवेसी को और बेहतर बनाने के लिए वॉट्सऐप नया फीचर लाने के लिए काम कर रहा है, जो बीटा वर्जन 2.23.11.15 के डेवलपमेंट फेज में है।
यूजर्स को वॉट्सऐप का ये नया फीचर ऐप के सेटिंग के प्रोफाइल सेक्शन में मिलेगा। इसके बाद वॉट्सऐप अकाउंट की पहचान के लिए मोबाइल नंबर पर निर्भर रहने के बजाय एक यूनीक यूजर नेम ऑप्शन भी चूज कर सकेंगे।
नंबर शेयर किए बिना चैट कर सकेंगे यूजर्स
रिपोर्ट के अनुसार, ये फीचर रोल आउट होने के बाद सभी वॉट्सऐप यूजर्स एक दूसरे को नंबर शेयर किए बिना चैट कर सकेंगे। हालांकि, ये फीचर कैसे काम करेगा और एक बार यूजर नेम सेट करने के बाद यूजर्स कितनी बार उसे बदल सकेंगे? इसके बारे में अभी तक कोई भी जानकारी सामने नहीं आई है।
माना जा रहा है कि जल्द ही ये फीचर बीटा टेस्टर्स को अपडेट के जरिए मिलेगा, जिसके बाद इस फीचर के बारे में कई जानकारी सामने आ सकती है।
हाल ही में वॉट्सऐप ने रोल आउट किए हैं मैसेज एडिट और चैट लॉकिंग फीचर
वॉट्सऐप ने हाल ही में मैसेज एडिट और चैट लॉकिंग फीचर रोल आउट किया है। मैसेज एडिट फीचर में यूजर्स भेजे गए मैसेज को 15 मिनट तक एडिट कर सकते हैं।
इसके साथ ही चैट लॉक फीचर के जरिए यूजर्स किसी ग्रुप या इंडिविजुअल चैट को लॉक कर सकते हैं। ये फीचर इनेबल करने के बाद यूजर्स डिवाइस पिन या बायोमैट्रिक्स लॉक का यूज करके सिर्फ खुद ही अपनी चैट एक्सेस कर पाएंगे।
मैसेज ऐडिट करने की प्रोसेस:
चैट लॉक फीचर के जरिए चैट को लॉक और हाइड कैसे करें?
लॉक और हाइड चैट को एक्सेस कैसे करें?
